|  |  |  |  |
| --- | --- | --- | --- |
| РУКОВОДИТЕЛЬ  ИСПОЛНИТЕЛЬНОГО КОМИТЕТА  ГОРОДА НИЖНЕКАМСКА  РЕСПУБЛИКИ ТАТАРСТАН  пр. Строителей, д. 12, г. Нижнекамск, 423570 | Herb | | ТАТАРСТАН РЕСПУБЛИКАСЫ  ТҮБӘН КАМА ШӘҺӘРЕ  БАШКАРМА КОМИТЕТЫ  ҖИТӘКЧЕСЕ  Төзүчеләр пр., 12 нче йорт, Түбән Кама шәһәре, 423570 |
| **ПОСТАНОВЛЕНИЕ**  № 92 | | **КАРАР**  12-нче апрель 2021ел. | |

Түбән Кама шәһәрендә «#ЭКОЯЗ 2021» санитар-экологик конкурсы үткәрү турында

Татарстан Республикасы Министрлар Кабинетының 2021 елның 2 мартындагы 357-р номерлы күрсәтмәсенең 2 пунктына таянып, экологик культура һәм әйләнә-тирәлеккә сакчыл караш формалаштыру, халыкның хезмәт һәм экологик культурасын тәрбияләү эшендә гореф-гадәтләрне торгызу, яшәү урыннарында чисталык өчен укучыларның социаль җаваплылыгын тәрбияләү, гражданнарның, оешмаларның һәм җирле үзидарә органнарының әйләнә-тирәлекне саклау эшендә инициативаларын берләштерү максатында, карар бирәм:

1. Торак пунктлар территорияләрен төзекләндерү һәм санитар-экологик чистарту икеайлыгы кысаларында, 2021 елның 14 апреленнән 14 маена кадәр Татарстан Республикасы «Түбән Кама шәһәре» муниципаль берәмлеге территори-ясендә «#ЭКОЯЗ 2021» санитар-экологик конкурсын үткәрергә.

2. Түбән Кама шәһәрендә «#ЭКОЯЗ 2021» санитар-экологик конкурсын үткәрү буенча Нигезләмәне расларга (1 нче кушымта).

3. Түбән Кама шәһәрендә «#ЭКОЯЗ 2021» санитар-экологик конкурсына гаризалар карау һәм йомгак ясау буенча комиссия составын расларга (2 нче кушымта).

4. Түбән Кама муниципаль районы Советының җәмәгатьчелек һәм ММЧ белән элемтә бүлегенә әлеге карарны Түбән Кама муниципаль районының рәсми сайтында урнаштырырга.

5. Әлеге карарның үтәлешен контрольдә тотуны үз өстемә алам.

Җитәкче вазыйфасын башкаручы,

Җитәкче урынбасары А.Р. Гарифуллин

Татарстан Республикасы

Түбән Кама шәһәре башкарма комитетының

2021 елның 12 - нче апрель

92-нче номерлы карары белән расланган

1 нче кушымта

Түбән Кама шәһәрендә «#ЭКОЯЗ 2021» санитар-экологик конкурсы турында

нигезләмә

1. Гомуми нигезләмәләр

1.1. «#ЭКОЯЗ 2021» санитар-экологик конкурсы (алга таба – конкурс) түбәндәге максатларда үткәрелә:

- халыкны табигать саклау акцияләрендә, шул исәптән санитар-экологик икеайлык кысаларында, катнашуга җәлеп итү;

- иҗтимагый экологик инициативаларны һәм актив гражданнарны ачыклау;

- Түбән Кама шәһәрендә халыкны экологик агартуның нәтиҗәле формасы буларак, экологик хәрәкәтне торгызу, халыкта төбәкнең экологик проблемаларына катнашы булу хисләре һәм әлеге проблемаларны хәл итү омтылышы тәрбияләү;

- экологик-белем бирү эше өчен бүләкләү;

- халыкның экологик грамоталылыгын күтәрү;

- Түбән Кама шәһәре халкының экологик яшәү рәвешен популярлаштыру;

- балалар һәм яшьләрдә «чиста» шәһәрдә яшәргә һәм эшләргә омтылу тәрбияләү;

- халык арасында өмәләр һәм башка экологик юнәлешле чаралар үткәрү буенча яңа традицияләр барлыкка килүгә ярдәм итү.

2. Конкурсны оештыру һәм үткәрү

2.1. Конкурсны оештыручылар: Түбән Кама шәһәре башкарма комитеты.

2.2. Үткәрү сроклары: 2021 елның 14 апреленнән 14 маена кадәр.

2.3. Конкурста түбәндәге номинацияләр буенча эшләр һәм проектлар катнаша:

- «Иң яхшы балалар бакчасы»;

- «Иң яхшы мәктәп»;

- «Иң яхшы гаилә»;

- «Иң яхшы экоишегалды»;

- «Иң яхшы предприятие»;

- «Иң яхшы ГМЧ».

2.4. Бүләкләү өчен конкурсның приз фондын 400 мең сум күләмендә билгеләргә, номинацияләр буенча:

- конкурс номинациясе: «Иң яхшы мәктәп» – 100 мең сум;

- конкурс номинациясе: «Иң яхшы балалар бакчасы» – 100 мең сум;

- конкурс номинациясе: «Иң яхшы гаилә» – 50 мең сум;

- конкурс номинациясе: «Иң яхшы экоишегалды» - 50 мең сум;

- конкурс номинациясе: «Иң яхшы предприятие» – 50 мең сум;

- конкурс номинациясе: «Иң яхшы ГМЧ» – 50 мең сум.

2.5. Акцияне үткәрү кысаларында мөмкин булган чаралар:

- «Иң яхшы балалар бакчасы» һәм «Иң яхшы мәктәп»: сыерчык оялары ясау, экологик дәресләр, флэшмоблар үткәрү, кече архитектура формаларын булдыру, каты көнкүреш калдыкларын аерым җыю, территорияләрне төзекләндерү һәм санитар чистарту, учреждение территориясендә экологик сукмакны әзерләү һәм тормышка ашыру, шигырьләр һәм җырлар язу, макулатура җыю, агачлар утырту, әйләнә-тирә мохиткә сак карашка юнәлтелгән экологик акцияләр һәм башка чаралар үткәрү;

- «Иң яхшы гаилә»: сыерчык оялары ясау, флэшмоблар, кече архитектура формаларын булдыру, каты көнкүреш калдыкларын аерым җыю, территорияләрне төзекләндерү һәм санитар чистарту, макулатура җыю, агачлар утырту, әйләнә-тирә мохиткә сак карашка юнәлтелгән экологик акцияләр һәм башка чаралар үткәрү;

- «Иң яхшы экоишегалды»: территорияләрне төзекләндерү һәм санитар чистарту буенча яшәүчеләрнең башлангычларын тормышка ашыру, макулатура җыю, агач утырту, әйләнә-тирә мохиткә сак карашка юнәлтелгән экологик акцияләр һәм башка чаралар үткәрү;

- «Иң яхшы предприятие»: территорияләрне төзекләндерү һәм санитар чистарту, макулатура җыю, агачлар утырту, әйләнә-тирә мохиткә сак карашка юнәлтелгән экологик акцияләр һәм башка чаралар үткәрү, энергия саклау һәм табигатьне саклау технологияләрен һәм производстволарын гамәлгә кертү.

- «Иң яхшы ММЧ»: санитар-экологик икеайлык кысаларында чараларны яктырту, экологик агарту чаралары үткәрү.

Чаралар турында мәгълүмат урнаштырганда «#ЭКОЯЗ 2021» хештегын куллану мәҗбүри.

2.6. Конкурсның барлык чаралары да санитар-эпидемиологик таләпләрне катгый үтәү шарты белән үткәрелә.

2.7. Конкурс эшләрен һәм проектларын бәяләү критерийлары:

- чаралар үткәрүнең актуальлеге (яңалык, максатларга һәм бурычларга туры килү, нәтиҗә, масштаб);

- үткәрелгән чараларның төрлелеге һәм әһәмияте, аларның креативлыгы;

- чараларның гамәли кыйммәте;

- чараларның экологик хәлне яхшыртуга йогынтысы дәрәҗәсе;

- экологик белем бирү программалары (балалар бакчалары һәм мәктәпләр өчен) булу/булмау;

- региональ экологик конкурсларда, чараларда һәм акцияләрдә катнашу (сертификатлар, җиңүчеләр һәм лауреатлар дипломнары);

- катнашучылар саны, активлык, инициатива;

- җәмәгатьчелекне җәлеп итү;

- массакүләм мәгълүмат чараларында чараны мәгълүмати яктырту.

2.8. Конкурста катнашучылар: конкурста яшь буенча чикләүсез гражданнар, милек формасына карамастан, предприятиеләр, учреждениеләр, оешмалар катнаша ала. Конкурста катнашучылар сыйфатында Түбән Кама муниципаль районының авыл җирлекләре, Кама Аланы ш.т.п. территориясендәге мәктәпкәчә һәм мәктәп белем бирү учреждениеләре каралырга мөмкин.

2.9. Конкурс гаризаларын рәсмиләштерү: катнашучылардан гаризалар 2021 елның 14 маена кадәр кабул ителә:

- басылган һәм рәсмиләштерелгән формада Түбән Кама шәһәре, Мәктәп бульвары, 2а йорт, 223 нче кабинет адресы буенча;

- яисә электрон формада түбәндәге адрес буенча: Eko.Nk@tatar.ru.

Гариза белән бергә раслый торган материаллар җибәрелә:

- ирекле формада үткәрелгән чара турында аңлатма язуы (А4 форматындагы 1 биттән дә артык түгел);

- график (иллюстрацияләнгән) һәм фото/видео материаллар, ММЧдагы язмалар, раслый торган башка документлар.

3. Йомгак ясау

3.1. Конкурс нәтиҗәләрен 2021 елның 17 маена кадәр, конкурс комиссиясе беркетмәсен рәсмиләштереп, конкурска йомгак ясау комиссиясе әгъзалары чыгара. Тәкъдим ителгән материаллар биш баллы система буенча бәяләнә.

3.2. Җиңүчеләр турында мәгълүмат һәм аларның гаризалары «#ЭКОЯЗ 2021» республика акциясенең икенче этабында катнашу өчен 2021 елның 18 маена кадәр Татарстан Республикасы Экология һәм табигый байлыклар министрлыгына (Казан ш., Павлюхин ур., 75 йорт, 108 нче каб.) җибәрелә.

3.3. Татарстан Республикасы Экология һәм табигый байлыклар министрлыгының социаль челтәрләрдә акция чаралары турында мәгълүмат бирү өчен аккаунтлары:

«Вконтакте» <https://m.vk.com/public173667598>

Instagram <https://www.instagram.com/ministerstvo_ecologiirt/>

«Одноклассники» <https://m.ok.ru/dk?st.cmd=altGroupMain&st.groupld=59349711126578&_prevCmd=altGroupCreate&tkn=4028>

Министрлыкның рәсми сайты <http://eco.tatarstan.ru/rus/>.

Татарстан Республикасы

Түбән Кама шәһәре

башкарма комитетының

2021 елның 12-нче апрель

92-нче номерлы карары белән расланган

2 нче кушымта

Түбән Кама шәһәрендә «#ЭКОЯЗ 2021» санитар-экологик конкурсына гаризалар карау һәм йомгак ясау буенча комиссия составы

|  |  |  |
| --- | --- | --- |
| Гарифуллин А.Р. | - | Түбән Кама шәһәре башкарма комитеты җитәкчесе урынбасары, комиссия рәисе; |
| Андрианова С.А. | - | Түбән Кама муниципаль районы Башкарма комитетының Мәктәпкәчә белем бирү идарәсе башлыгы (килешү буенча); |
| Әхмәтов Л.Р.  Гыйниятуллин Р.М. | -  - | Түбән Кама муниципаль районы Башкарма комитеты җитәкчесе урынбасары (килешү буенча);  Түбән Кама муниципаль районы Башкарма комитеты җитәкчесе урынбасары – Татарстан Республикасы Түбән Кама муниципаль районы Башкарма комитетының Мәгариф идарәсе башлыгы (килешү буенча); |
| Сөнгатуллина А.Ф | - | Түбән Кама шәһәре территориаль иҗтимагый үзидарә Советлары җитәкчесе; |
| Санков М.А. | - | «Түбән Кама шәһәренең Төзелеш, торак-коммуналь хуҗа-лык һәм төзекләндерү департаменты» МУП директоры (килешү буенча); |
| Енькова Я.С. | - | Түбән Кама муниципаль районы Советының җәмәгатьчелек һәм ГМЧ белән элемтә бүлеге җитәкчесе (килешү буенча); |
| Лобанов А.Г. | - | Татарстан Республикасы Экология һәм табигать ресур-слары министрлыгының Кама Аръягы территориаль идарәсе башлыгы (килешү буенча); |
|  |  |  |
| Хәмәтҗанова Э.В. | - | Түбән Кама муниципаль районы Советының бухгалтерлык исәбе һәм хисаплылык бүлеге җитәкчесе (килешү буенча); |
| Чернышева О.Н. | - | Түбән Кама муниципаль районы Башкарма комитетының хезмәтне һәм әйләнә-тирә мохитне саклау бүлеге җитәкчесе (килешү буенча). |